Ме́сяца декабря́ во 2-й день  
Священному́ченика Константи́на Некра́сова

Тропа́рь, глас 3:

О́браз ве́рным во святе́м житии́ твое́м явля́я,/ священному́чениче Константи́не,/ Христа́ ра́ди пострада́л еси́ да́же до сме́рти,/ те́мже моли́ Ми́лостиваго Бо́га/ в ве́ре правосла́вней нас утверди́ти// и от смертоно́сных страсте́й изба́вити.

Конда́к, глас 8:

Святы́й священному́чениче Константи́не,/ изгна́ния, темни́чная заключе́ния/ и от безбо́жных беззако́нное убие́ние/ за Христа́ претерпе́л еси́,/ стра́ждущих от винопи́тия исцеля́я,/ воздержа́нию, чистоте́ и благоче́стию науча́я,/ ны́не же Христу́ Бо́гу за всех моли́ся/ дарова́ти нам грехо́в оставле́ние// и душа́м на́шим спасе́ние.

*Утверждены Священным Синодом*

*Русской Православной Церкви*

*13.04.2021 (журнал № 13).*